Document ID: /roh_data/filtered/fineweb-2-filterrobots_roh.jsonl.gz/53001

Plattafurmas da streaming sco Netflix e Disney duain stuair investir en il futur almain 1% da lur entradas en la branscha da film svizra. Quai ha il Cussegl naziunal decidì. Il Cussegl federal vuleva atgnamain 4%. Crudada è la decisiun cun 97 cunter 91 vuschs e 3 abstenziuns.
Plinavant duain las plattafurmas resguardar tar lur catalog da films ina cumpart da producziuns europeicas da 30%. Ils adversaris èn da l’avis che la lescha portia dapli birocrazia e che las plattafurmas vegnian pli charas per la Svizra. Ils custs vegnian silsuenter indossads als clients. Sco proxim decida il Cussegl dals chantuns.
Ord l'archiv
125 milliuns persunas sin l'entir mund han abunà il portal da films e serias Netflix. Quai ha l'interpresa cun sedia a California communitgà.